فالنبي عليه الصلاة والسلام بيقول لابن عمر ايه؟ كن في الدنيا كأنك غريب او عابر سبيل واقف هنا شوية. كلمة اود يا جماعة لفز قوي ده الحرف ده العلماء قالوا او هنا بمعنى بل الاستدراكية. يعني لما اجي اقول لك ايه
آآ فلان آآ اه مسلا ايه اسن من فلان بل هو اكبر منه بكثير. بل الاستدراكية يعني يعني لأ ده كمان مش كده لأ ده ده معدي كمان. بل دي بيسموها الاستدراك كده. ماشي
فهنا قال ايه ؟ كن في الدنيا كأنك غريب او عابر سبيل. يعني بل عابر سبيل. اقفوا هنا شوية. الغريب ده عايزين نفهم يعني ايه غريب يعني ايه عابر سبيل عشان تفهم النبي عايز يقول لك ايه
وليه النبي ما قالكش على طول كلمة الكون في الدنيا كأنك عابر سبيل. ما كان يقولها ويخلص. عليه الصلاة والسلام. وهو الزي اوتي فيها جوامع الكلم يعني ايه؟ يعني هو مش محتاج يستدرك الا المعنى عاوز يقوله لك
طيب يعني ايه غريب ويعني ايه عابر سبيل عشان نفهم النبي عايز يقول لنا ايه عليه الصلاة والسلام. الغريب ده اللي هو يا جماعة الغريب ده اللي هو زي واحد
فوالله سافر بلد من البلدان آآ سافر الكويت سافر قطر سافر اي بلد هيقعد فيها سنتين تلاتة اربعة. ده اسمه غريب صح؟ اسمه غريب الغريب ده هيعمل ايه الغريب ده اول ما يسافر
هيجيب شقة؟ هو غريب صحيح فهيأجر شقة مش هيشتري تمليك ليه؟ لانه غريب هيتملك فين بقى في بلده حتى حتى. لو هو دلوقتي في الغربة. مش ده اللي بيحصل يا جماعة؟ حضرتك بتسافر قطر ولا الكويت ولا الكويت تشتغل
دول الخليج وتفضل مأجر شقة حتى لوقات عشر سنين وعمال تتملك فين ابعت مصر قل لهم اشتروا لي الفيلا الفلانية اول ما تنزل في الصيف تشتري في الساحل ليه ؟ لان انت في غربة
فمش هتملك. طيب لما جيت تجيب عفش في الشقة اللي انت فيها غريب دي جبت عفش شكله ايه رحت بصيت لعفش مستعمل. او ارخص حاجة في السوق والعفش الجديد البراند الماركة العالية جبته حطيته فين؟ في شقتك اللي في بلدك
وما حدش بيستنكر ده عليك صح ولا لا؟ ليه؟ لان انا هنا غريب انا شوية وراجع وتلاقي العمر بيمر وبتقعد عشرة وعشرين سنة بس برضه احساس الغربة ده بيخليك تتصرف كده
عمرك ما هتتملك وعمرك ما هتجيب حاجة عالية ده كله بتسيبه لبلدك اللي هي اصلك. صح ولا لا طيب ده الغريب يعني ايه عادل السبيل بقى النبي صلى الله عليه وسلم بيقول لك كن في الدنيا كأنك غريب. لو وقفنا لغاية هنا كانك غريب. يعني ايه ؟ ما تتملكش في الدنيا. الدنيا
اجر فيها وخلي الميلك اللي انت بتبنيه ده ابنيه فين في الاخرة. صح كده؟ ده معنى الغريب. طب ايه عابر سبيل دي بقى؟ اللي هو بعد ما النبي قال لك كن في دنيا كأنك غريب لا لا لا هو بيقول لك كده. كان النبي عايز يقول لك كده
عليه الصلاة والسلام. لأ مش غريب. لأ ده عابر سبيل. عارف بقى ايه عابر سبيل ده ؟ عابر سبيل ده اللي هو حضرتك وحضرتك بقى رايح من مصر للكويت او نبعدها شوية مسلا نخليها اي دولة تانية. علشان هقول لك ليه دلوقتي. فنزلت ترانزيت في دبي
خلاص هي طبعا دبي معروف وحضرتك رايح من مصر لاي بلد فنزلت ايه ترانزيت كده ايه في المطار ساعتين تلاتة في دبي فالساعتين تلاتة دول انت اسمك فيهم عابر سبيل
هو جمال عابر سبيل معدي بس لا انت غريب هيبقى اسمك انت غريب. لما تروح البلد اللي انت رايحها دي. ايا كان البلد بقى ولا انت مقيم اللي هو انت مصري وقاعد في مصر. ده انت في المطار. ساعتين تلاتة ترانزيت
اسمك في الحتة دي انت عابر سبيل آآ تصرفك عامل ازاي دلوقتي؟ وانت عابر سبيل بقى تخيل كده! تخيل كده مندوب لكومباوند في دبي قاعد في المطار في الترانزيت وجه اول ما لقاك قاعد ترانزيت ساعتين تلاتة
قال لك انا عندي اوفر انك هتأجر مش هقول لك هتتملك هتأجر طبعا دبي دي انت لا في دماغك تروحها ولا انت بس الساعتين تلاتة. فيقول لك ده احنا عندنا كزا كزا وبقسط على عشرين سنة وبسعر رخيص يا عم
بالله عليك هتفكر في ده اصلا هتفكر تأجر بسعر يا عم لو قال لك انا هقول لك اهو يعني مسال اهو بعشر تلاف جنيه. وانت مش في دماغك عمرك انك هتفيد دبي دي. هتدفع العشر تلاف جنيه في فيلا
لأ. ليه ؟ لاني انا عابر سبيل يقول لك ده انا معي عروض على غسالات وآآ تلاجات ولا هتسمعه اصلا. ولا هتسمعه. ليه بقى؟ لان آآ اللي هو بيسموه الايه
يعني تصرفك او يعني يعني مش عارف اسمه ايه الصراحة. لكن المهم يعني ايه آآ تفكيرك وقتها وكده مش هيكون بنفس تفكير المقيم ولا الغريب المقيم بيتملك الغريب بيأجر عابر السبيل ده ولا في دماغه حاجة اصلا
امال عادل السبيل بقى بيبقى ايه اللي في دماغه عابر سبيل اللي في دماغه انا عاوز الاكل والشرب اللي يكفوني لنهاية الرحلة بس هو ده عابر السبيل انا عاوز الاكل والشرب اللي خل بالك مش زيادة ليه مش زيادة لانك فاهم كويس اوي ان الزيادة معناه حمل على ضهرك على الفاضي
يعني لو حضرتك عارف ان الساعتين تلاتة اللي هتقعدهم في مطار دبي هيكفيك فيه مسلا. سندوتش وازازة مية وعلبة عصير. مسلا هتاخد علبتين تلاتة اكل واول ما تركب الطيارة هينزل لك وجبة
فانت مش محتاج حاجة في الطيارة هتلاقي نفسك مش بتفكر انك يبقى معك علبتين تلاتة اكل طالع بهم من مصر وانت طالع لأ مش هفكر كده ليه شيل على الفاضي
هو انا عاوز ايه ؟ عاوز اللي بس يا دوبك ايه يوصلني دي نفسية اه هي كلمة نفسية اللي انا بفكر فيها. دي نفسية عادل السبيل اللي النبي صلى الله عليه وسلم عاوزك تعيش بها. عرفتوا ليه النبي لما قال كن في الدنيا كانك غريب او عابر سبيل
ليه النبي ما قالش على طول كل في الدنيا كأنك عابر سبيل؟ عشان تفهم المعنى ده دي نفسية عابر سبيل يا جماعة يعني انت عاوز تقول ايه اللي النبي قاله عليه الصلاة والسلام. شف بقى كلمة عابر سبيل دي اربطها بحديث النبي صلى الله عليه وسلم. مالي وللدنيا
ما لي وللدنيا. انما مسلي ومسلها كراكب استظل تحت شجرة ثم راح وتركه. هو ده عابر السبيل انا راجل راكب مسافر اتفاجئت عاوز انام ساعتين فنمتهم تحت شجرة هي دي الدنيا
ثم راح وتركها. فما لي وللدنيا ايوة يعني انا اعيش اللي النبي عاوز يقوله ايه ؟ النبي عاوز يقوله عليه الصلاة والسلام عش في الدنيا بنفسية الشخص عابر السبيل تزود منها يا دوبك الزاد اللي يوصلك
يبقى ما تستكثرش من الدنيا لانه حمل على ضهرك على الفاضي مش محتاجه لانك مش قاعد هنا فانت مش محتاجه